ซดกาแฟกันไปเรียบร้อยแล้ว ต่อไปมาซดก๋วยเตี๋ยวกันบ้างดีกว่า กับร้านนี้เลยค่ะ ร้านรสดีเด็ด สาขาพาราไดซ์พาร์คค่ะ ตัวร้านจะอยู่ตรงฟู๊ดคอร์ดที่ชั้นล่างสุดของห้างเลย

บรรยากาศร้านไม่มีอะไรเลยค่ะ เพราะเป็นร้านอาหารในโซนฟู๊ดคอร์ด คนค่อนข้างพลุกพล่านทีเดียว เสียงก็ดังตามประสาแหละเนอะ มีลูกค้าต่อแถวซื้อก๋วยเตี๋ยวที่ร้านนี้เยอะพอสมควรเลยล่ะค่ะ 

ก๋วยเตี๋ยวร้านนี้ ต้องยอมรับแหละว่าอร่อยดี แต่ว่าเขาทำให้น้อยมากๆอะ ชามหนึ่งนี่มีนิดเดียวเอง กินแล้วไม่อิ่มเลยง่า(แต่ไม่ได้เบิ้ลนะ กลัวอ้วน แหะๆ) เราชอบก๋วยเตี๋ยวร้านนี้ที่น้ำซุปค่ะ เราว่าซุปเขากลมกล่อมดีอะ ถูกใจๆ ^^